Deporti d'Estremaúra

El **deporti n'Estremaúra** s'organiza en clubis deportivus, que horman las federacionis deportivas estremeñas, que dependen dela Consejería de Coltura, Turismu, Jóvenes i Deportis dela Junta d'Estremaúra.  Tamién essisti el *Consejo Regional de Deportes* (DGD), creáu en 1990, un órganu de consulta i asesoramientu dela Consejería.

L*'Asociación de Federaciones Deportivas Extremeñas* hue aprensentá en 2022 pol entoncis diretor general de Deportis dela Junta d'Estremaúra, Dan de Sande Bayal, i l'alcaldi de Don Benitu.

## Fubu
L'estoria del fubu n'Estremaúra ha síu rica i variá. Los primerus clubis huerun hundaus a prencipius del siegru XX Angunus delos clubis más emportantis son el CD Badajós, que enos añus 90 llegó a Primeri Devisión, el Mérida UD, que tamién estuvu ena Primera Devisión . Otrus clubis que ya no essistin huerun el Extremadura UD (tamién llegó a Primera Devisión enos añus 90), o el CD Don Benito, equipu destacau dela Tercera Devisión.

La seleción de fubu estremeña hue anunciá el 18 noviembri 1997, nun partíu en onol a las vítimas dela inundación de Badajós en 1997. Es un equipu fubu conholmau por jugaoris d'Estremaúra pala disputa de partíus amistosus. L'equipu jugó el su primel partíu anti Guinea Equatorial en Diciembri 2007, un partiu que hue empulsau pol porteru estremeñu César Sánchez, antíguu juegaol del Real Madrid.

Ogañu la Federación Extremeña de Fútbol cordina tolas competicionis de qualquiera modaliá de fubu desenroás n'Estremaúra. Está integrá ena Real Federación Española de Fútbol i tieni su sé en Badajós. Organiza la fase utonómica d'Estremaúra dela *Copa Real Federación Española de Fútbol*.

## Balón-cestu
La ciá de Badajós hue referenti nacional de balón-cestu enos añus 70, antes dela professionaliçación d'esti deporti. El primel equipu de balón-cestu dela ciá fue La Gimnástica i los primerus partíus se jugarun ena Praça de Purtugal. Más tardi se crearía la *Federación Pacense de Baloncesto*.

En 1961 hue hundau'l *Cáceres Club Baloncesto*, col nombri de *Club San Fernando de Cáceres*. En otubri de 1975, anti la gravi situación económica del club que amaneçava la su estinción, el club de fubu dela ciá, el Club Polideportivo Cacereño, pasa a hazel-si cargu del mesmu con lo que'l club pasa a llamal-si *C.P. Cacereño de Baloncesto*.

en 1978 hu hundau'l Club Baloncesto Plasencia Ambroz fue fundado en 1978 comu consequencia dela fusión delos clubes Centro Juventud i La Salle.

## Balonmanu
Los prencipius del balonmanu n'Estremaúra está nel siegru XX. Los equipus organiçaus que seguía regras específicas aparecierun col pasu del tiempu, siendu unu delus primerus el Club Deportivo Balonmano Don Benito, fundau enel 1956..

Ena década delos 90 los equipus estremeñus començarun a destacal a nivel nacional. En 1993, el Club Deportivo Balonmano Don Benito ascendió ala Liga ASOBAL i dispués le siguierun otrus equipus comu'l Balonmano Villa de Aranda o el Club Balonmano Almendralejo.

## Ciclismu
N'Estremaúra áin 208 subía entressantis entri 222 i 1580 metrus. Picu Villuercas dendi Cañameru es la subía más complicá. La longol meya delas subías es de 7,6 quilometrus i una subía total de 315 metrus.

La *Vuelta a Extremadura* es la carrera ciclista pol etapas que acorri la comunidá. Enque la primel edición hue en 1987, no prencipió a hazel-si con regulariá hata 2002. Tamién essisti la su categoría femenina, que prencipió nel añu 2023. 

Entri'l 2005 i el 2008 essistió l'equipu ciclista professional "Extremadura-Ciclismo Solidario", con sé n'Estremaúra.

La "Federación Extremeña de Ciclismo" prencipió nel añu 1960 nel *Garaje Deportivo* de Jesús Díaz Rodríguez en Méria.

Gracias a Jesús Díaz Rodríguez, nel 1962, Estremaúra passa a sel una delegación ciclista dela antigua *Federación Salmantina de Ciclismo.* Nel 1965, un grupu d'aficionaus de Caçris consigui la concesión dela *Federación Extremeña de Ciclismo,* la qual de devide en dos en 1978: la *Federación Cacereña*, i la *Federación Pacense*.  Sin embargu nel 1987 s'unifica de nuevu. Destaca, entri otrus, Julián Sánchez Pimienta.

## Aletismu
L'aletismu se pratica n'Estremaúra dendi hazi muchas décadas. Angunus delos clubes más destacaus son el Club Deportivo San Pablo de Plasencia, el Club Atletismo Almendralejo o el Club Atletismo Don Benito Entri los correoris destacan Juan Domingo Gómez i Marisa Martínez Martín, que hue aleta olímpica en Alanta en 1996 ena prueba delos 5000 metrus.

## Piraguismu
N'esti deporti destaca Estefanía Fernández, con una medalla d'oru enus mundialis de la disciplina en K1 5000 m en 2023 i otra de bronzi enel K4-500. Agenció tamién prata enel 2022 ena categoria de K4 500 metrus.

## Estalacionis

### Estadius de fubu
* Estadiu Nuevu Viveru (Baajós): con capaciá pa más de 14 000 espetaoris, es sedi del Club Deportivo Badajoz i unu los prencipalis estadius de fubu d'Estremaúra.
* Estadiu Príncipe Felipi (Caçris): con capaciá pa 8 000 espetaoris, acogi partíus del Club Polideportivo Cacereño.
* Estadiu Franciscu dela Hera (Almendraleju): sedi dela Associación Deportiva Estremaúra, con 12 000 assientus.

### Campus de golf
* La web de turismu dela Junta d'Estremaúra lleva la cuenta d'8 campus de golf.

## Olímpicus

Angunos delos deportistas olímpicus estremeñus son:
* Laura Campos, ginasta artística, que partecipó cona seleción nacional española entre los añus 2001 i 2008 enos ciclus olímpius d'Atenas (2004) i Pequín (2008).
* Marta Calamonte Márquez, ginasta artística, campeona del mundu de 3 cintas i 2 arus nel Mundial de Sevilla (1998) i prata en la general de dichu Mundial. Partecipó enos Juegus Olímpicus de Sidney nel añu 2000.
* Javier Cienfuegos, lançaol de martillu, dozi vezis campeón d'España entri 2009 i 2022.
* Miguel Durán Navia, nadaol que consiguió'l récord d'España delos 400 metrus libris en piscina de 50 metrus en 2016 con una marca de 3:48:96. Partecipó enos Juegus Ollímpicus de Río de Janeiru.
* Antonio Fernández, miembru dela seleción masculina d'arcu recurvu.
* José Manuel Calderón, miembru dela seleción española de balón-cestu.
* María Ribera, jugaora dela seleción de Rugby-7.
* Miriam Casillas, trialeta, campeona d'España de dualón i trialón, i sucampeona del mundu de dualón.
* Fátima Gallardo Carapeto, Miguel Durán NAvia i César Castro, naaoris.
* Javier Cienfuegos, en lançamientu de martillu.
* Álvaro Martín Uriol, aleta de 20 kilómetros marcha.
* Juan Bautista Pérez, aleta paralímpucu de tenis de mesa.
* Loida Zabala, aleta paralímpica d'alterofilia.
* Isabel Yinghua Hernández, aleta paralímpica de  natación.
* Alberto Ginés, campeón olímpicu de gateá.
* Marisa Martínez Martín, aleta olímpica en Alanta en 1996.

## Referencias


## Bibliografia
* AGEDEX (2017) *La situación del deporte en Extremadura: Una visión de AGEDEX*, Badajoz: @becedario (Atiju)
* Domínguez Pachón, Ana María (2016) *Las actividades físico-deportivas en Extremadura*, Universidad de Extremadura (Atiju)
* Robles, Gonzalo Antonio Barrena, José Luis Clavero, Juan Cuevas, Pepe Ramos i Toni Béjar (2018) *Historia de 50 años de Baloncesto Amateur en Badajoz 1932-1982*, Badajoz: Fundación CB.

## Atijus p'ahuera
* Consejería de Coltura, Turismu, Jóvenes i Deportis
* Federacionis Deportivas Estremeñas
* Federación Extremeña de Fútbol
* Federación Extremeña de Baloncesto
* Federación Extremeña de Voleibol
* Federación Extremeña de Atletismo
* Federación Extremeña de Natación
* Federación Extremeña de Balonmano
* Federación Extremeña de Pádel
* Federación Extremeña de Triatlón
* Federación Española de Ciclismo
* Federación Extremeña de Tiro con Arco
* Federación Hípica Extremeña
* Federación Extremeña de Bádminton
* Federación Extremeña de Tenis
* Federación Extremeña de Tenis de Mesa
* Federación Extremeña de Montaña y Escalada